| Kiel legi la taksonomionKiel legi la taksonomion**Garipa aloo** |
| --- |
|  |
|  |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj *Magnoliophyta* |
|
|
|
|
|
|
|
|
|
|
| Klaso: | Unukotiledonaj plantoj *Liliopsida* |
|
|
|
|
|
|
|
|
|
|
|
|
|
| Ordo: | Asparagales |
|
|
|
|
|
|
| Familio: | Asphodelaceae |
|
|
|
|
|
| Genro: | *Aloe* |
|
|
|
|
|
|
|
|
| Specio: | ***A. gariepensis*** |
|

 |
| Dunomo |
| ****Aloe gariepensis****(Pillans) |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Garipa aloo  |

 |
| v • d • r |

**Garipa aloo** (*Aloe gariepensis*) estas specio en la genro Alooj de la familio asfodelacoj. La specinomo *gariepensis* venas de la rivero Garipo.

Priskribo
---------

### Ĝeneralaj karakteroj

*Aloe gariepensis* estas sentiga aŭ mallongatiga kaj elkreskas plej ofte unuope, multfoje branĉas kaj formas do aretojn. La tigo estas stara aŭ kuŝa kaj ĉe unuope kreskintaj plantoj ĝis 1 metron longa. Ĝi estas ŝarĝita per la restaĵoj de mortintaj folioj. La lancoformaj pintofiniĝaj folioj formas densajn folirozedojn. Iliaj malhelverdaj ĝis ruĝbrunaj foliplatoj longas 30-40 centimetrojn kaj larĝas 5-8 centimetrojn. Sur la iom linihava folisurfaco povas vidiĝi blankaj makuloj. La pikaj, ruĝbrunaj dornoj sur la horneca folirando estas 2-3 milimetrojn longaj kaj malproksimas proksimume 10 milimetrojn unu de la alia.

### Floraroj kaj floroj

La simplaj floraroj estas 80-120 centimetrojn longaj. La densaj, mallarĝacilindraj pintofiniĝaj grapoloj estas 35-50 centimetrojn longaj kaj 7 centimetrojn larĝaj. La lancoformaj brakteoj havas longon de proksimume 25 milimetroj kaj estas 8 milimetrojn larĝaj. En la burĝona etapo ili estas tegole aranĝitaj. La kutime flavaj aŭ verdflavaj floroj staras sur 15-20 milimetrojn longaj flortigoj. La burĝonoj malofte estas ruĝecaj. La floroj longas 23-27 milimetrojn kaj estas rondaj ĉe la bazo. Ili larĝiĝas en la direkto de malfermo. Iliaj tepaloj ne estas kunkreskintaj. La stamenoj kaj karpeloj elstaras 5-6 milimetrojn de la floro.

Arealo
------

Garipaj alooj kreskas en Namibio kaj la sudafrika provinco Norda Kablando sur rokaj deklivoj.

Sistematiko
-----------

La unua priskribo estis publikigita en 1933 de Neville Stuart Pillans. Sinonimo estas *Aloe gariusiana* Dinter (1928, nom. inval. ICN, artikolo 32.1c).

Fontoj
------

### Bibliografio

* Susan Carter, John J. Lavranos, Leonard E. Newton, Colin C. Walker: *Aloes. The definitive guide*. Kew Publishing: Royal Botanic Gardens, Kew, 2011. p. 259.
* Leonard Eric Newton: "Aloe gariepensis". En *Sukkulenten-Lexikon. Einkeimblättrige Pflanzen (Monocotyledonen)*, eld. Urs Eggli. Eugen Ulmer: Stuttgart, 2001. p. 139–140.

### Referencoj

1. ↑  Urs Eggli, Leonard E. Newton: *Etymological Dictionary of Succulent Plant Names*. Springer, Berlin/Heidelberg 2010, ISBN 978-3-642-05597-3, p. 91.
2. ↑  *South African Gardening*. Vol. 23, 1933, p. 213.

Ligiloj
-------

* *Red List of South African Plants*
* Foto Arkivigite je 2016-10-18 per la retarkivo Wayback Machine
* Foto de folirozedo